PQS ปิดบวก 3% ลุ้นปีนี้ยอดขายแป้งมันทะลัก 1.9 แสนตัน จับตากำไรเฉียด 400 ล้าน
PQS ปิดบวก 3% ลุ้นปีนี้ยอดขายแป้งมันทะลัก 1.9 แสนตัน รับจีนเปิดประเทศหนุนดีมานด์เพิ่ม จับตากำไรปี 66 เฉียด 400 ล้าน โบรกแนะซื้อเป้า 12 บ. อัพไซด์สูงเกิน 100%
PQS ปิดบวก 3% ลุ้นปีนี้ยอดขายแป้งมันทะลัก 1.9 แสนตัน จับตากำไรปี 66 เฉียด 400 ล้าน โบรกแนะซื้อเป้า 12 บ. อัพไซด์สูงเกิน 100%
22 ก.พ. 2566

ผู้สื่อข่าวรายงานว่า วันนี้ (23พ.ย.65) ราคาหุ้น บริษัท พรีเมียร์ควอลิตี้สตาร์ช จำกัด (มหาชน) หรือ PQS ณ ปิดตลาด อยู่ที่ระดับ 5.40 บาท บวก 0.15 บาท หรือ 2.86% สูงสุดที่ระดับ 5.45 บาท ต่ำสุดที่ระดับ 5.20 บาท ด้วยมูลค่าการซื้อขาย 201.29  ล้านบาท
โดยบริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ว่า คงประมาณการกำไรสุทธิปี 66 จะเพิ่มสูงขึ้น 25% หรือ 390 ล้านบาท ด้านฝ่ายวิจัยคาดปริมาณขายแป้งมันสำปะหลัง จะโตขึ้น 22% หรือ 192,500 ตัน หลังจากรัฐบาลจีนประกาศเปิดประเทศตั้งแต่ต้นปีนี้ ซึ่งบริษัทมีรายได้จากการส่งออกมันสำปะหลังไปประเทศจีนเป็นหลัก
นอกจากนี้คาดกำไรสุทธิในปี 67 จะสูงขึ้น 57% หรือ 614 ล้านบาท เนื่องจากบริษัทจะมีการเปิดดำเนินการเชิงพาณิชย์โรงงานแป้งมันสำปะหลังดัดแปรในไตรมาส 4/66 และโรงงานแป้งมันสำปะหลังทั่วไปกำลังการผลิต 120,000 ตัน/ปี ในครึ่งแรกของปี67 และคาดว่าปริมาณขายแป้งมันสำปะหลังทั้งหมดจะโตขึ้น 38% หรือ 265,150 ตันในปีหน้า และคาดอัตรากำไรขั้นต้นของธุรกิจแป้งมันสำปะหลังไว้ที่ 21%-21.6% ในปี 66-67 ตามลำดับ ทั้งนี้แนะนำ “ซื้อ” และให้ราคาเป้าหมายครึ่งแรกปี 67 ที่ 12 บาท
ขณะเดียวกันบริษัทมีแผนก่อสร้างโรงงานผลิตแป้งมันสำปะหลังทั่วไปในจังหวัดใหม่เพิ่มเติม 1 แห่ง เพื่อขยายกำลังการผลิตของบริษัท โดยโรงงานผลิตแห่งใหม่ คาดว่าจะมีกำลังการผลิต 120,000 ตัน/ปี ส่งผลให้บริษัทมีกำลังการผลิตแป้งมันสำปะหลังทั่วไปรวมทั้งหมดกว่า 360,000ตัน/ปี เมื่อโรงงานใหม่แล้วเสร็จ